ΓΡΑΠΤΗ ΕΡΩΤΗΣΗ E-3324/02

υποβολή: Professor Sir Neil MacCormick (Verts/ALE) προς την Επιτροπή

(25 Νοεμβρίου 2002)

Θέμα: Πιθανή αύξηση της κοινοτικής συνεισφοράς στο Παγκόσμιο Σχέδιο για τη συγκράτηση της φυματίωσης

Πρόκειται η Επιτροπή να εξετάσει το ενδεχόμενο αύξησης της συνεισφοράς της στο Παγκόσμιο Σχέδιο για τη συγκράτηση της φυματίωσης· Γνωρίζει η Επιτροπή ότι, παρά την πρόσφατη πολύ ευπρόσδεκτη συνεισφορά της, οι πόροι για το Σχέδιο αυτόπολείπονται σημαντικά των αναγκαίων στην πενταετή διάρκειά του· Δεν συμφωνεί η Επιτροπή ότι, μακροπρόθεσμα, θα συνεπαγόταν πολύ μεγαλύτερη δαπάνη μια μερική μόνο επιτυχία του Σχεδίου, που θα είχε ως αποτέλεσμα τη μεγαλύτερη διάδοση της ανθεκτικής σε πολλαπλά φάρμακα φυματίωσης·

Απάντηση του κ. Nielson εξ ονόματος της Επιτροπής

(23 Δεκεμβρίου 2002)

Η Εταιρική Σχέση για την Αναχαίτιση της Φυματίωσης παρουσίασε το Παγκόσμιο Σχέδιο για την αναχαίτιση της φυματίωσης στο οποίο περιγράφει τις στρατηγικές και τους πόρους που είναι απαραίτητοι κατά τα επόμενα πέντε έτη για την εξάπλωση, την προσαρμογή και τη βελτίωση του DOTS (βραχεία αντιφυματική θεραπεία με άμεση ιατρική επίβλεψη), που εκπληρώνει τους συνολικούς στόχους του 2005 και θέτει τις βάσεις για την εξάλειψη της ελονοσίας. Χρειάζονται 9 δισεκατομμύρια αμερικανικά δολάρια για την εκπλήρωση των στόχων του Σχεδίου, και το σημερινό έλλειμμα είναι σχεδόν 4 δισεκατομμύρια αμερικανικά δολάρια.

Η Επιτροπή έχει επίγνωση της επείγουσας ανάγκης επένδυσης στον τομέα της καταπολέμησης της φυματίωσης, πράγμα που θα έχει συνολική αναπτυξιακή επίπτωση και θα βοηθήσει να αποφευχθεί το κόστος της μελλοντικής εξάπλωσης της ανθεκτικής σε πολλαπλά φάρμακα φυματίωσης.

Η Επιτροπήποστηρίζει την επέκταση της στρατηγικής DOTS. Αυτή η στρατηγική βασίζεται σε αποτελεσματικά συστήματαγείας και συνεπώς η αποτελεσματικότερη στήριξη της συγκράτησης της φυματίωσης θα εξασφαλιστεί με στήριξη σε εθνικό επίπεδο και με διάλογο με τις κρατικές αρχές με στόχο την τομεακή στήριξη. Η Επιτροπή συγχρηματοδοτεί επίσης μη κυβερνητικές οργανώσεις (ΜΚΟ) που έχουν επικεντρώσει τις προσπάθειές τους στον έλεγχο της φυματίωσης σε ορισμένες περιοχές. Η Επιτροπή ενισχύει επίσης το Παγκόσμιο Ταμείο για την καταπολέμηση του συνδρόμου επίκτητης ανοσολογικής ανεπάρκειας (AIDS), της ελονοσίας και της φυματίωσης, με στόχο τη συγκράτηση της φυματίωσης στο πλαίσιο των Αναπτυξιακών Στόχων της Χιλιετηρίδας. Τα εν λόγω κεφάλαια θα προορίζονται για τα προγράμματα ελέγχου της φυματίωσης, συμπεριλαμβανομένης της αναβάθμισης του DOTS.

Xρειάζονται επίσης νέα και αποτελεσματικότερα φάρμακα, τρόποι διάγνωσης και εμβόλια για τη φυματίωση, έτσι ώστε να αυξηθεί ο ρυθμός ανίχνευσης, θεραπείας και να μειωθεί η μετάδοση, η συχνότητα εμφάνισης και η θνησιμότητα. Η Επιτροπή έχει αναλάβει περισσότερεςποχρεώσεις όσον αφορά την έρευνα στον τομέα τηςγείας για τις ασθένειες που σχετίζονται με τη φτώχεια μέσω του έκτου πλαισίου έρευνας, συμπεριλαμβανομένης της Ευρωπαϊκής Αναπτυξιακής Πλατφόρμας για Κλινικές Δοκιμές.

Η Επιτροπή εξετάζει επίσης τους τομείς προτεραιότητας της καταπολέμησης της φυματίωσης μέσω του κονδυλίου του προϋπολογισμού για τις ασθένειες που σχετίζονται με τη φτώχεια. Ο κανονισμός της συζητείται επί του παρόντος στο Κοινοβούλιο και στο Συμβούλιο. Θα επιτρέψει στην Επιτροπή, μεταξύ άλλων, να χρηματοδοτήσει νεωτεριστικές πρωτοβουλίες για τη συγκράτηση της φυματίωσης, που στη συνέχεια μπορεί να αναβαθμιστούν μέσω άλλων χρηματοδοτικών μέσων της Επιτροπής.